‎(NETFLIX ขอเสนอ)
‎(สร้างจากผลงานเกมชุด ‎ไดนาสตี้วอริเออร์)
‎(ไดนาสตี้วอริเออร์ได้รับลิขสิทธิ์ ‎จากโคเอเทคโม)
‎(สร้างจากผลงานเกมชุดของโคเอเทคโม ‎ที่พัฒนาโดยทีมโอเมกาฟอร์ซ)
‎ตำนานของ "ขุนศึกไร้เทียมทาน"
‎ก่อนประวัติศาสตร์ของหวาเซี่ย
‎เหล่าขุนศึกที่แข็งแกร่งที่สุด
‎ดูดซับพลังงานจากสวรรค์และโลก
‎แข็งแกร่งขึ้นในแต่ละศึกสงคราม
‎สั่งสมพลังจักรวาลที่เหนือจินตนาการ
‎พวกเขาได้รับพรจากสวรรค์
‎ถือกำเนิดขึ้นเพื่อนำทัพ บุกพิชิต
‎และเปลี่ยนแปลงวิถีแห่งโลก
‎"ผู้ไร้เทียมทาน" คือผู้ที่ถูกเลือก
‎(ราชวงศ์ผงาดและล่มสลาย)
‎(สงครามไร้จุดสิ้นสุดได้เร่งการมาถึง ‎ของความเสื่อมถอยแห่งอาณาจักรฮั่น)
‎(ความอดอยากยากเข็ญของปวงประชา ‎นำไปสู่การลุกฮือของชาวนาทั่วผืนดิน)
‎(เมื่อพวกเขาใช้กำลังต่อต้าน ‎อำนาจการปกครองของราชสำนักฮั่น)
‎(ลกเอี๋ยง)
‎(เพื่อปราบกองกำลังกบฏ)
‎(ราชสำนักฮั่นจึงมอบอำนาจ ‎ให้ขุนนางท้องถิ่นและกองทหารจัดการ)
‎(ช่วงเวลานี้ในประวัติศาสตร์ ‎ถือเป็นจุดก่อกำเนิดยุคแห่งวีรชน)
‎(ที่รู้จักกันในนามยุคสามก๊ก…)
‎(กว่างจง)
‎(ฮั่น)
‎ข้า ตั๋งโต๊ะ ขอสาบานว่าจะนำทัพ
‎เพื่อขจัดพวกกบฏให้สิ้นซาก
‎(ตั๋งโต๊ะ)
‎ราชวงศ์ฮั่นสิ้นแล้ว
‎ผ้าเหลืองจะเป็นใหญ่
‎นับจากนี้ไป
‎สันติและความรุ่งเรืองจะครองใต้หล้า
‎(เตียวก๊ก)
‎(ขุนพลสวรรค์)
‎กบฏโพกผ้าเหลืองต้อนกองทัพจนมุมแล้ว
‎กบฏเตียวก๊กอยู่ที่นี่ ‎รีบจับเขาแล้วยุติศึกนี้กัน
‎ได้เวลาแล้ว
‎พวกเราสามพี่น้อง
‎แม้ไม่ได้เกิดวันเดียวกัน
‎แต่ขอตายวันเดียวกัน
‎(เล่าปี่)
‎(กวนอู)
‎(เตียวหุย)
‎- ฆ่ามัน ‎- ฆ่ามัน
‎ปลิดชีพทหารฮั่นให้หมดทุกคน
‎นั่นผู้ใดกัน
‎เจ้าเป็นใครกันแน่
‎เตียวก๊ก
‎วันนี้ข้าจะฆ่าเจ้า
‎เพื่อเกียรติยศแห่งราชวงศ์ฮั่น
‎- ถอย ‎- ถอย
‎ข้าน้อยลิยู
‎เป็นเสนาธิการของท่านแม่ทัพตั๋งโต๊ะ
‎ท่านแม่ทัพมีคำสั่ง
‎ให้มาแสดงความขอบคุณ ‎พวกท่านทั้งสามขอรับ
‎ไม่ต้องหรอก
‎แม่ทัพตั๋งเป็นผู้นำกองทัพฮั่น
‎เป็นหน้าที่เราที่ต้องช่วย
‎ถ่อมตัวเกินไปแล้ว
‎พวกท่านทั้งสามเปี่ยมความสามารถ ‎แม้อายุยังน้อย
‎ขอทราบชื่อเสียงเรียงนามได้หรือไม่
‎เป็นขุนนางขั้นใดกัน
‎ข้าน้อยเล่าเหี้ยนเต๊ก
‎กวนหุนเตี๋ยง
‎เตียวเอ๊กเต๊ก
‎เราสามคนหาใช่ขุนนางมียศ
‎ที่สังหารศัตรูก็เพื่อรับใช้ราชสำนัก
‎เราสามคนเสี่ยงชีวิตช่วยตั๋งโต๊ะ
‎แต่เขากลับไร้มารยาท
‎ก็เขาเป็นขุนนาง
‎หากที่นี่ไม่ต้องการเรา ‎ก็ไปที่อื่นกัน
‎ข้าเชื่อว่าต้องมีสักแห่ง ‎ที่เราทำประโยชน์ได้
‎เอาตามพี่ใหญ่ว่า
‎ไป
‎- ไป ‎- ไป
‎ไป
‎(ไดนาสตี้วอริเออร์: ‎มหาสงครามขุนศึกสามก๊ก)
‎(หลังการตาย ‎ของผู้นำกลุ่มกบฏ เตียวก๊ก)
‎(ไม่นานกบฏโพกผ้าเหลืองก็ถูกกำราบ)
‎(แต่ราชสำนักฮั่น ‎ก็อยู่ในภาวะเสื่อมถอยจนเกินกว่า)
‎(จะกอบกู้สันติ ‎และความเป็นระเบียบกลับมาได้)
‎ขณะกบฏโพกผ้าเหลืองแตกพ่าย ‎ความโกลาหลก็ดำเนินต่อไป
‎(สุญญากาศทางอำนาจทำให้ ‎เหล่าขุนศึกในท้องถิ่นลุแก่อำนาจ)
‎(สิบขันทีเริ่มยึดอำนาจการปกครอง)
‎(ในขณะนั้นเอง ตั๋งโต๊ะก็นำกองทหาร ‎สองแสนนายจากเสเหลียง)
‎(จับจักรพรรดิน้อยของราชวงศ์ฮั่น ‎เป็นองค์ประกันได้สำเร็จ)
‎(จักรพรรดิน้อยแห่งราชวงศ์ฮั่น ‎เล่าเปียน)
‎พวกเจ้าจงฟัง
‎ข้าอยากพูดเช่นนี้มานานแล้ว
‎ฝ่าบาททรงเป็นประมุขของไพร่ฟ้าราษฎร
‎ต้องมีบารมี
‎พวกเจ้าไม่เห็นด้วยหรือ
‎มิเช่นนั้น
‎พระองค์จะทรงปกครองแผ่นดินได้อย่างไร
‎พวกเจ้าไม่เห็นด้วยหรือ
‎ท่านซือถูของเรา
‎ในฐานะขุนนางผู้ภักดี
‎ตอบข้ามา
‎เจ้าเห็นด้วยไหม
‎ข้ายังต้องถามอีกหรือ
‎เจ้าต้องเห็นด้วยอยู่แล้ว จริงไหม
‎ตั๋งโต๊ะ เจ้าคนทรยศ บังอาจนัก
‎ฝ่าบาททรงเป็นพระโอรส ‎ของอดีตจักรพรรดิ
‎เจ้ากำลังก่อกบฏ
‎- ข้ายอมตายดีกว่าฟังเจ้า ‎- ไม่เห็นด้วย
‎ข้าก็ไม่เห็นด้วย
‎- เอาไปประหาร ‎- เจ้า…
‎ตั๋งโต๊ะ เจ้าคนทรยศ
‎เจ้าต้องไม่ตายดีแน่
‎- ตั๋งโต๊ะ เจ้าต้องไม่ตายดี ‎- ว่าอย่างไร
‎เจ้าไม่กล้าตอบด้วยซ้ำ
‎ยังจะเรียกตนว่าภักดีได้หรือ
‎เห็นด้วยไหม
‎เห็นด้วยหรือไม่
‎เห็นด้วย
‎ท่านอัครมหาเสนาบดีฉลาดนัก
‎ฝ่าบาททรงอ่อนแอเกินกว่าจะปกครอง
‎ทว่าตันลิวอ๋อง ‎ทรงพระปรีชาและใฝ่เรียน
‎ข้าขอเสนอให้ท่านอัครมหาเสนาบดี
‎ปลดพระองค์เสีย
‎แล้วแต่งตั้งตันลิวอ๋องขึ้นแทน
‎(โจโฉ)
‎นี่มันอะไรกัน
‎- แบบนี้จะดีได้อย่างไร ‎- ทำเช่นไรดี
‎ไร้เหตุผลนัก
‎ขอบคุณที่มาแสดงความยินดีกับข้า
‎ขออภัยที่พูดตามตรง
‎(อ้องอุ้น)
‎ราชวงศ์ฮั่น ‎ที่เจริญรุ่งเรืองมากว่าสี่ร้อยปี
‎บัดนี้เผชิญวิกฤตเลวร้าย
‎เพิ่งปราบกบฏโพกผ้าเหลืองสำเร็จ
‎ตั๋งโต๊ะกลับมายึดครองราชสำนัก
‎ฝ่าบาท
‎ชั่วช้าสามานย์
‎- กบฏตั๋งผู้นี้ดูหมิ่นฝ่าบาท ‎- หลบไป
‎ทำวังหลังแปดเปื้อน
‎ช่างน่าละอายยิ่งนัก
‎ช่างเป็นเรื่องที่น่าเศร้าโดยแท้
‎สลดใจเหลือแสน
‎- ถูกต้อง ‎- ใช่
‎มันเป็นกบฏชัดๆ
‎โจอาหมาน
‎ทุกคนกำลังอาลัยบ้านเมือง
‎เจ้าหัวเราะทำไม
‎ท่านไม่คิดว่าน่าขันหรือ
‎มาคร่ำครวญกันเช่นนี้
‎แล้วตั๋งโต๊ะจะพ่ายหรืออย่างไร
‎ในความคิดข้า…
‎บุรุษที่นั่งกันอยู่ที่นี่
‎หาใช่บุรุษไม่
‎บังอาจเกินไปแล้ว
‎ลากเจ้าขุนนางหนุ่มปากเสียนี่ออกไป
‎นายกองทหารม้าเกราะ ‎กล้าพูดจาอวดดีเช่นนี้ได้อย่างไร
‎แม้ยศข้าจะไม่สูง
‎แต่ข้ากล้าทำสิ่งที่ท่านทำไม่ได้
‎- ข้าจะสังหาร… ‎- หุบปาก เจ้านี่บ้าไปแล้ว
‎- ทหาร ลากตัวออกไป… ‎- ไม่ต้อง
‎ข้าจะไปเอง
‎เชิญพวกขี้ขลาดร้องไห้อยู่นี่ไปเถอะ
‎(สี่เซี่ยน)
‎ตัดสินใจหรือยัง
‎จะจ่ายหรือไม่จ่าย
‎ได้
‎ขอถามนายอำเภอเล่า
‎ท่านเป็นใครมาจากไหน
‎ข้าสืบเชื้อสายจากจงซานจิ้งอ๋อง
‎นับจากเขตจาวจวิ้น
‎ข้าสู้กับกบฏโพกผ้าเหลือง ‎มากว่า 30 ครั้ง
‎มีความดีความชอบ ‎จึงได้ตำแหน่งเจ้าเมืองมา
‎โกหกทั้งเพ
‎โอ้อวดความดีจอมปลอม ‎ซ้ำยังแอบอ้างเชื้อพระวงศ์
‎ตอนนี้ราชสำนักมีคำสั่ง
‎ให้ลงโทษขุนนางฉ้อฉลอย่างเจ้านี่แหละ
‎- ฟาดเขา ‎- ตีเขาเลย
‎- ฟาดเขาเลย ‎- ตีเลย
‎- เจ้ากล้าตีขุนนางหรือ ‎- ตีเลย
‎- ตีเขาเลย ‎- ตีเลย
‎- น้องสาม
‎ตีอีก
‎ทำอะไรน่ะ
‎พี่ใหญ่
‎ขุนนางผู้นี้พยายามจะปรักปรำท่าน
‎ดูสิ ชาวบ้านมากมาย ‎มาทวงความยุติธรรมให้ท่าน
‎ขุนนางฉ้อฉลพวกนี้ต้องหยุด
‎ข้าเป็นขุนนางนะ ขุนนาง
‎หากเจ้าฆ่าข้า
‎พวกเจ้าก็ต้องตายไปพร้อมกับข้า ‎ตายไปด้วยกัน
‎พี่ข้าไม่ต้องการตำแหน่งนี้
‎ชื่อเสียงของเขาต้องไม่ด่างพร้อย ‎เพราะขุนนางฉ้อฉลอย่างเจ้า
‎- ทหารมา ‎- หนีเร็ว
‎- ทหารของข้า
‎รีบมาช่วยข้าที
‎น้องสาม อย่าฆ่าพวกเขา
‎หากมีใครตาย ข้าจะไม่ไปไหน
‎น้องสาม มาเร็ว
‎ยังกล้าตามหรือ
‎ไป
‎พี่ใหญ่ เราเดินทางมาสิบกว่าวันแล้ว
‎อีกนานแค่ไหนกว่าจะถึงยอดเขาวีรชน
‎ข้ามภูเขาลูกถัดไปก็น่าจะถึง
‎เราจะติดตามท่านไปทุกที่ ‎ขอเพียงไม่ข้องเกี่ยวกับขุนนางฉ้อฉล
‎ลำบากพวกเจ้าแล้ว
‎ข้าปฏิเสธที่จะรับใช้ราชสำนัก
‎ขณะที่ตั๋งโต๊ะคุมตัวฝ่าบาท ‎เป็นองค์ประกัน
‎ข้าเพียงแต่เสียใจที่เคยช่วยชีวิตเขา
‎เราจะไปยอดเขาวีรชน
‎เพื่อเข้าร่วมกับพันธมิตร ‎ต่อต้านตั๋งโต๊ะ
‎ใช่ มาแก้ไขสิ่งที่เราพลาด ‎ให้เขาได้ถึงฆาตตามโชคชะตาเถอะ
‎พี่ใหญ่ ดูสิ
‎เราผ่านทางนี้มาแล้วไม่ใช่หรือ
‎ประหลาด
‎ป่านี้มีบางอย่างแปลกๆ
‎หมอกหนาเกินไป
‎มองไม่ออกว่าควรไปทางใด
‎นี่มันที่ไหนกัน
‎มีใครอยู่ไหม
‎นี่มันที่แบบไหนกัน
‎พวกท่านถูกลิขิตให้มาที่นี่
‎ท่านคงเป็นเล่าปี่ ‎เชื้อสายของจงซานจิ้งอ๋อง
‎เล่าเหี้ยนเต๊ก
‎ข้างท่านคือน้องรอง กวนอู
‎อีกข้างคือเตียวหุย ถูกไหม
‎สวรรค์นำทางพวกท่านมาที่นี่
‎- ยินดีต้อนรับ ‎- ที่นี่ที่ไหน
‎ผู้คนเรียกที่นี่ว่าป้อมกระบี่
‎ข้าสร้างอาวุธในตำนาน ‎ที่ปรับแต่งเพื่อขุนศึกแต่ละคน
‎ทั้งหมดทำจากศิลาโลหิตพันปี
‎ยิ่งสังหารคู่ต่อสู้
‎อาวุธก็ยิ่งแข็งแกร่งขึ้น
‎ไม่ทราบว่าท่านทั้งสามจะไปที่ใด
‎เหตุใดจึงผ่านมาทางป่านี้
‎ได้ยินว่าสิบแปดขุนศึก ‎จะตั้งกลุ่มพันธมิตรโค่นตั๋งโต๊ะ
‎เราสามพี่น้อง ‎อยากช่วยเหลือราชวงศ์ฮั่น
‎ตั๋งโต๊ะหรือ
‎ตั๋งโต๊ะต้องการเพิ่มกำลังทหาร
‎จึงเกณฑ์ขุนศึกในตำนาน ‎อย่างลิโป้เข้ามา
‎ได้ยินว่าลิโป้ฝึกฝน ‎พลังไร้เทียมทานของเขาจนสำเร็จแล้ว
‎ใครก็ตามที่เข้าใกล้เขา
‎จะถูกพลังไร้เทียมทานเล่นงาน
‎ใต้หล้าไม่มีใครสู้เขาได้
‎ลิโป้หรือ
‎ตอนนั้นเขาก็แค่คนไร้ตัวตนผู้หนึ่ง
‎เขาบุกเข้ามาที่นี่เช่นเดียวกับท่าน
‎เย็นชาดุจน้ำแข็งและเหล็กกล้า
‎ไม่สนสายสัมพันธ์ ฆ่าคนเป็นผักปลา
‎คนที่เขาสังหาร
‎ไม่มีเวลาหลับตาก่อนตายด้วยซ้ำ
‎เขาไปที่ใด ล้วนสร้างแต่ความหวาดกลัว
‎เขาเป็นสัตว์ที่อยู่เพื่อต่อสู้
‎แต่มีรูปลักษณ์ภายนอก ‎เป็นมนุษย์หล่อเหลา
‎ทั้งดี
‎ทั้งร้าย
‎หลังจากเขาเอาง้าวกรีดนภาไปจากข้า
‎ได้ยินว่าเจ้าเมืองเต๊งหงวนรับเขาไว้
‎จากนั้น เขาก็หักหลังเต๊งหงวน ‎ผู้เป็นบิดาบุญธรรม
‎แล้วทำงานให้ตั๋งโต๊ะ
‎(เต๊ง)
‎(เต๊งหงวน)
‎ตั๋งโต๊ะก็แค่หลอกใช้เจ้า
‎แล้วต่างกับท่านหรือไง
‎เฟิ่งเซียน เจ้ามีพลังไร้เทียมทาน
‎ปลิดชีพเร็วจนไม่ทันกะพริบตาด้วยซ้ำ
‎วิเศษมาก
‎ยินดีกับแม่ทัพลิที่ได้เลื่อนขั้น
‎ตั๋งโต๊ะรู้วิธีใช้ประโยชน์จากลิโป้ ‎ได้มากกว่าเต๊งหงวน
‎เขาให้ม้าที่ดีที่สุดอย่างเซ็กเธาว์ ‎พร้อมกับกองทัพที่แกร่งที่สุด
‎อีกทั้งยังให้เกียรติ ‎ที่ขุนศึกปรารถนายิ่งกว่าสิ่งใด
‎น่าขันจริง
‎คนทรยศที่ไร้คุณธรรมเอาอะไรมาคู่ควร
‎กับเกียรติแห่งแม่ทัพ
‎ข้าอยากประมือกับเขา
‎ดูว่าเขาจะไร้เทียมทาน ‎อย่างที่เล่าขานกันหรือไม่
‎หากได้เจอเขา
‎ข้าจะให้เขาลิ้มลองความพ่ายแพ้
‎ท่านเคยได้ยินชื่อโจโฉไหม
‎มีใครในยุทธภพ ‎ที่ไม่เคยได้ยินชื่อเขาบ้าง
‎หลังจากโจโฉตำหนิเหล่าเสนาบดี ‎ในงานเลี้ยงของซือถู
‎ซือถูอ้องอุ้นก็รู้ว่า ‎เขาตั้งใจจะลอบสังหารตั๋งโต๊ะ
‎จึงแอบพาโจโฉไปที่ห้องหนึ่ง ‎ในจวนของเขา
‎อยากไล่ข้าไม่ใช่หรือ
‎ให้ข้าอยู่ทำไมอีก
‎ข้าแสร้งโกรธเพราะมีสายตาจับจ้อง
‎หวังว่าเจ้าจะอภัยให้ข้า
‎เม่งเต๊ก ‎เจ้ามีวิธีกำจัดตั๋งโต๊ะหรือไม่
‎แม้ข้าไม่มีอำนาจมากนัก
‎แต่ข้ายินดีช่วยเจ้าทุกทางที่ทำได้
‎ไม่จำเป็น
‎ข้าวางแผนจะลงมือ ‎ลอบสังหารตั๋งโต๊ะด้วยตนเอง
‎ขอเพียงปลิดชีพตั๋งโต๊ะได้
‎ถึงตายข้าก็ยอม
‎ข้า โจเม่งเต๊ก ‎มาพบท่านอัครมหาเสนาบดีขอรับ
‎คารวะแม่ทัพลิ
‎ลูกพ่อ ชายผู้นี้เขียนเก่งมาก
‎ข้าชอบอ่านและฟังรายงานของเขา
‎น่าเอาเป็นเยี่ยงอย่าง
‎ขอบคุณที่ชมขอรับ
‎ข้าน้อยก็แค่เขียนตามความสัตย์จริง
‎มีท่านอยู่ ‎บ้านเมืองย่อมร่มเย็นเป็นสุข
‎ข้าเพิ่งได้ม้าเหงื่อโลหิตมา
‎ลูกพ่อ จงเลือกม้าชั้นดี ‎มอบให้เม่งเต๊ก
‎ขอบคุณท่านอัครมหาเสนาบดีที่เมตตา
‎มาเถอะ วันนี้เรามาดื่มกัน
‎เม่งเต๊ก
‎กริชเจ็ดดาราแทงทะลุเหล็ก ‎ราวกับเป็นโคลน
‎บัดนี้ข้ามอบให้เจ้าแล้ว
‎ข้า โจเม่งเต๊ก สาบานต่อสวรรค์
‎ต่อให้ต้องตาย
‎ก็จะบั่นหัวตั๋งโต๊ะ ‎กลับมาแขวนหน้าตำหนักจินหลวน
‎เพื่อชำระแค้นแก่ราษฎร
‎เจ้าทำอะไร
‎กริชเจ็ดดาราแทงทะลุเหล็ก ‎ราวกับเป็นโคลน
‎หายากนัก
‎ข้าน้อยอยากมอบกริชนี้ให้ท่านขอรับ
‎มีของแบบนั้นด้วยหรือนี่
‎นับว่าหายากนัก
‎หากท่านไม่เชื่อก็ทดสอบดูได้
‎ของดีจริงๆ
‎พ่อบุญธรรม
‎ม้าพร้อมแล้วขอรับ
‎ขอบคุณท่านอัครมหาเสนาบดี
‎เช่นนั้นข้าน้อยขอลา
‎ได้
‎เป็นกริชที่ดีจริงๆ
‎กริชนี้ตั้งใจจะใช้ปลิดชีพท่าน
‎โจโฉไม่ได้มามอบกริช แต่มาลอบสังหาร
‎โจเม่งเต๊กจริงใจและสงบนิ่ง ‎ตอนมอบกริชเล่มนี้ให้ข้า
‎ไม่เห็นมีท่าทีว่าจะฆ่าข้าเลยสักนิด
‎ข้าอยากดึงเขามาอยู่ข้างตัว ‎และถึงกับมอบม้าให้
‎เขาจะอยากฆ่าข้าไปทำไม
‎เชื่อข้าเถอะ
‎ใต้เท้าโจ เตรียมม้าพร้อมแล้วขอรับ
‎เป็นม้าชั้นดีจริงๆ
‎ข้าน้อยมองว่า ‎โจโฉผู้นี้ไม่น่าไว้วางใจ
‎ให้แม่ทัพลิคุมตัวเขา ‎มาสอบสวนเถอะขอรับ
‎ไม่ต้องห่วง
‎หากจริงดังว่า
‎เขาจะไม่ได้ออกจากลกเอี๋ยง
‎ตาม
‎อย่าให้หนีไปได้ ตามไป
‎ไป
‎นั่นคนหรือเปล่า
‎คิดว่าใช่นะ
‎เร็วเข้า
‎มาดื่มด้วยกันสิ
‎- ท่านอัครมหาเสนาบดี ‎- เจ้าด้วย…
‎ท่านอัครมหาเสนาบดี
‎- ท่านอัครมหาเสนาบดี ‎- ดึงขึ้นที
‎ท่านอัครมหาเสนาบดี เราหาทั่วแล้ว ‎แต่ไม่พบศพโจโฉขอรับ
‎ข้าไม่เชื่อว่าเขาตายจนกว่าจะเจอศพ
‎อยู่ต้องเจอคน
‎ตายต้องเจอศพ
‎หลังแผนลอบสังหารล้มเหลว
‎ประกาศจับโจโฉก็ปรากฏขึ้นทุกหนแห่ง
‎ด้วยเหตุนั้น ‎เขาจึงเริ่มเป็นที่รู้จัก
‎- อย่าขวาง ‎- มาให้ข้าดูหน่อย
‎- ไปให้พ้น ‎- มานี่
‎นี่อะไร
‎(ค่าหัว)
‎- หลบไป ‎- อย่าขวางทาง
‎โจโฉรอดตาย
‎แต่ชาวบ้านที่ช่วยชีวิตเขาไว้ ‎กลับหักหลังเขา
‎แจ้งทางการเพื่อรับค่าหัว
‎สุดท้ายเขาถูกเจ้าเมืองตันก๋งจับกุม
‎ข้าเป็นพ่อค้า นามว่าหวงฝู่
‎ท่านจับผิดคนแล้ว
‎(ตันก๋ง)
‎โจเม่งเต๊ก
‎เหตุใดข้าจะจำท่านไม่ได้
‎ตอนนั้น
‎ข้าขอร้องให้ท่านช่วย ‎ที่จวนของท่านในลกเอี๋ยง
‎(ที่ว่าการจงมู่)
‎ข้าจำได้ว่าท่านดูหมิ่นข้าเช่นไร
‎พรุ่งนี้ข้าจะนำหัวท่านไปเมืองหลวง ‎เพื่อรับรางวัล
‎เอาตัวไปขัง
‎ไปได้
‎ท่านไม่กลัวตายจริงหรือ
‎ได้ยินว่าท่านอัครมหาเสนาบดี ‎ดีกับท่าน
‎ทำไมถึงรนหาที่ตาย
‎หากข้ากลัวตาย
‎คงได้เป็นแค่ขุนนางเล็กๆ อย่างท่าน
‎แต่ข้าไม่ต้องการเช่นนั้น
‎ผู้คนทั่วหล้ารู้จักชื่อท่าน
‎บัดนี้ท่านสามารถตายเยี่ยงวีรบุรุษ ‎ชื่อเสียงเลื่องลือ
‎เช่นนี้ตายตาหลับไหม
‎ไม่ต้องการเช่นนั้น
‎ข้าไม่ควรคิดลอบสังหาร
‎ในเมื่อข้าสาบานจะปกป้องบ้านเมือง ‎จากหายนะ
‎ข้าควรรวบรวมไพร่พลและม้า
‎เพื่อเอาชนะตั๋งโต๊ะ ‎และกอบกู้สันติที่แท้จริงกลับมา
‎วีรบุรุษนักฆ่างั้นหรือ
‎ข้าไม่ต้องการเช่นนั้น
‎รู้ไหมว่าท่านมีค่าหัวเท่าไร
‎ชาตินี้ข้าคงใช้ไม่หมด
‎เช่นนั้นก็เอาหัวข้า ‎ไปแลกเงินกับตั๋งโต๊ะ
‎แล้วให้ครอบครัว ‎กับลูกหลานท่านช่วยกันใช้สิ
‎ปุถุชนจะรู้ใจยอดคนได้อย่างไร
‎อยากฆ่าก็เชิญ
‎โจโฉที่คิดจะตายเยี่ยงวีรบุรุษ
‎ได้รับความนับถือจากตันก๋ง ‎ก่อนถูกประหาร
‎ท่านเม่งเต๊กเป็นวีรบุรุษที่แท้จริง
‎สมเป็นยอดบัณฑิต ตันก๋งเลื่อมใสนัก
‎โปรดรับคารวะจากข้า
‎ตันก๋งยินดีสละตำแหน่งและครอบครัว
‎แล้วช่วยโจโฉทำตามแผน
‎(สามเดือนต่อมา)
‎หลังจากนั้น ‎พวกเขาไปอยู่บ้านลิแปะเฉีย
‎พี่น้องร่วมสาบานของบิดาโจโฉ
‎(ลิแปะเฉีย)
‎ตอนนี้ไม่เป็นไรแล้ว
‎ขอแค่เจ้าปลอดภัยก็ดีแล้ว
‎ขอบคุณท่านลุง
‎ครอบครัวเดียวกัน อย่าเกรงใจ
‎ส่วนท่านนี้…
‎นี่สหายข้าขอรับ
‎ตันก๋ง ตันกงไถ
‎เขาช่วยชีวิตข้าไว้
‎หากไม่ได้เขา ข้าคงถูกประหารไปแล้ว
‎ตันก๋งคารวะท่านลิ
‎โธ่เอ๊ย ท่านกงไถ
‎โปรดรับคารวะจากข้าเถิด
‎ไม่ต้องๆ
‎ขอบคุณท่านที่ดูแลโจโฉ
‎ตามข้ามาๆ
‎ทุกคนมานี่ เร็วเข้า
‎มา รีบมา
‎นี่ครอบครัวข้า
‎บุตรชายทั้งสามกับภรรยาของพวกเขา
‎ส่วนนี่ภรรยาข้า
‎เขาเป็นบุตรชาย ‎ของพี่น้องร่วมสาบานข้า
‎โจโฉ
‎เขาเคยวางแผนบุกเดี่ยว ‎เพื่อลอบสังหารตั๋งโต๊ะ
‎บัดนี้ชื่อเสียงเลื่องลือ
‎นับเป็นเกียรติกับเรายิ่งนัก ‎ที่เขามาบ้านหลังน้อยของเรา
‎ท่านพ่อ
‎เรามีแขก
‎- เอาเหล้าที่ดีที่สุดออกมา ‎- เหล้า…
‎เหล้าหมดแล้ว
‎ท่านทั้งสอง
‎ข้าจะให้ภรรยาเตรียมอาหารที่ดีที่สุด
‎ส่วนข้าจะออกไปซื้อเหล้าที่ดีสุดเอง
‎เดินทางมาไกลคงเหนื่อยน่าดู
‎ลูกพ่อ พาพวกเขาไปห้องนอนแขก
‎ตามเขาไปแล้วพักผ่อนเถอะ
‎ไป
‎เชือดหมูสองตัวนี้ซะ
‎น้องโจ เป็นอะไรไป
‎นั่นเสียงลับมีด
‎แย่จริง มีตัวซวยมาสองคน
‎หุบปากแล้วไปเอาเชือกมา
‎เดี๋ยวเราเข้าไปเงียบๆ ‎อย่าส่งเสียงล่ะ
‎จัดการให้หมดทีเดียวจะดีที่สุด
‎มานี่
‎จัดการให้หมดทีเดียว
‎ตอนที่หลับอยู่
‎ลิแปะเฉียไม่ใช่ญาติเจ้า ‎ทำไมเขาต้องเสี่ยงชีวิตช่วยเราด้วย
‎อ้างว่าไปซื้อเหล้าเพื่อแจ้งทางการ
‎แล้วให้คนในครอบครัวลอบฆ่าเราตอนหลับ
‎เราจะทำเช่นไรกันดี
‎บุกออกไป
‎ข้าจะไม่ยอมตายโดยไม่สู้
‎อย่าเสียงดัง เดี๋ยวพวกนั้นไหวตัว ‎เฝ้าประตูไว้
‎นี่ท่าน ท่านทำอะไรน่ะ
‎ช้าก่อน
‎ดูนั่น
‎เราฆ่าผู้บริสุทธิ์แล้ว
‎เจ้าไปมัดหมู ข้าจะลับมีด
‎เดี๋ยวเราเข้าไปเงียบๆ
‎อย่าทำพวกมันตื่น
‎ไปเถอะ
‎หยุด
‎ทำไมถึงรีบไปล่ะ ไม่รอข้าก่อน
‎ท่านลุง
‎เราเป็นคนบาป ไม่ควรอยู่บ้านท่านนาน
‎- รีบไปดีกว่า ‎- ช้าก่อน
‎ไม่ อย่าเพิ่งไปน่า
‎ดูสิ ข้าซื้อเหล้ามาแล้ว
‎มาดื่มกัน พรุ่งนี้ค่อยไป
‎อุตส่าห์เชือดหมูแล้ว
‎หากข้าไม่ต้อนรับเจ้าให้ดี ‎แล้วจะสู้หน้าพ่อเจ้าได้อย่างไร
‎ท่านลุง
‎สหายต้องช่วยเหลือกัน
‎ข้าทำผิดต่อท่าน
‎ข้าสังหารครอบครัวท่าน ‎โดยไม่ได้ตั้งใจ
‎เจ้า…
‎เจ้าว่าไงนะ
‎ข้าขอโทษ
‎เหตุใดต้องฆ่าเขา ‎ทั้งที่เป็นเรื่องเข้าใจผิดกัน
‎หากไม่ฆ่าเขา
‎เขาจะรวบรวมคนตามมาล้างแค้นข้า
‎ข้ามีเป้าหมายเดียว
‎รวมไพร่พลเอาชนะตั๋งโต๊ะ
‎ข้าไม่มีทางเลือก
‎ข้ายอมทรยศทุกคนในใต้หล้า
‎ดีกว่าให้มีคนมาทรยศข้า
‎ทั้งชีวิตข้า ‎ไม่ติดค้างใครนอกจากลิแปะเฉีย
‎หากข้าไม่อาจปกป้องบ้านเมือง ‎กับราชวงศ์ฮั่น
‎ก็จงตามมาแก้แค้นข้าในนรก
‎ช้าก่อน
‎เจ้าจะทิ้งศพเขาไว้ในป่าหรือ
‎ฝังเขาให้ถูกต้องเสีย
‎มิเช่นนั้นผู้คนจะสาปแช่งเจ้า
‎ธรรมเนียมคนตายมีอยู่
‎เพื่อให้คนเป็นรู้สึกดีขึ้น
‎ข้ายอมถูกผู้คนสาปแช่งนับพันๆ ปี
‎ดีกว่าต้องเสแสร้ง
‎เราสาบานว่าจะปกป้องบ้านเมือง
‎ก็ไม่ควรล่าช้าด้วยเรื่องส่วนตัว
‎ในเมื่อแก้ไขความผิดไม่ได้
‎เช่นนั้นก็ให้ข้า
‎ผิดจนถึงที่สุด
‎น่าสมเพช
‎อยากฆ่าก็ฆ่า ลังเลทำไม
‎เพื่อปกป้องบ้านเมืองจากกลียุค
‎เราไม่ควรยึดถือความเมตตา ‎แต่ต้องเป็นทักษะ
‎ความมุ่งมั่น ‎และความตั้งใจที่จะช่วยผู้คน
‎ข้ารู้ว่าในชาตินี้
‎ข้าไม่อาจพบสหายที่ดีได้อีก
‎แต่ข้าไม่กลัวที่จะโดดเดี่ยว
‎ข้าเชื่อมั่น ‎ว่าสวรรค์จะส่งมิตรแท้มาให้ข้า
‎ตั้งแต่เห็นเขาครั้งแรก ‎ข้าก็ดูออกว่าเขาไม่เหมือนใคร
‎พลังไร้เทียมทานในตัวเขาพิเศษมาก
‎มันเป็นพลังไร้ขอบเขต ‎ที่กลืนกินโลกได้
‎และเขามีความกล้าหาญกับสติปัญญา ‎ที่เหนือกว่าคนทั่วไป
‎ในที่สุดกระบี่ขุนศึกก็ออกจากฝัก
‎มันรอท่านมากว่าร้อยปี
‎ท่านคือผู้ที่สวรรค์เลือก ‎ให้ปกป้องบ้านเมือง
‎ถูกลิขิตมาให้ปกครอง
‎ท่านพูดถึงกระบี่ขุนศึก ‎ที่ปกป้องโลกนี้ได้งั้นหรือ
‎ถูกต้อง
‎เขาเอากระบี่ขุนศึกไป
‎บัดนี้กำลังวางแผนรวบรวมไพร่พลและม้า
‎(เมืองตันลิว)
‎ท่านพ่อ
‎เราขายที่ดิน ‎และบ้านเรือนทั้งหมดได้หรือไม่
‎ข้าอยากรวบรวมไพร่พลและม้า ‎เพื่อสร้างกองทัพ
‎เอาชนะตั๋งโต๊ะ
‎ต่อให้เราขายทรัพย์สินทั้งหมด ‎ก็เกรงว่าจะไม่พอ
‎พอสิ
‎ข้าจะปลิดชีพตั๋งโต๊ะ ‎ด้วยความภักดีและกล้าหาญ
‎แค่นั้นก็เกินพอ
‎ข้าเชื่อว่า
‎ทั่วทั้งใต้หล้าจะขานรับ
‎(ประกาศ)
‎"ตามพระราชโองการลับของฝ่าบาท
‎เรากำลังรวบรวมไพร่พล ‎เพื่อกำจัดศัตรูบ้านเมืองให้สิ้นซาก
‎สร้างกองทัพเปี่ยมคุณธรรม ‎ร่วมมือกันเอาชนะศัตรู
‎ปกป้องราชวงศ์ ช่วยเหลือไพร่ฟ้า
‎รับราชโองการแล้วลงมือได้ทันที
‎โจโฉภักดีและกล้าหาญ
‎เขากำลังวางแผนสังหารตั๋งโต๊ะ ‎เพียงลำพัง"
‎ท่านยินดีจะสู้ไปกับเขาหรือไม่
‎- ยินดี ‎- ยินดี
‎(ภักดี)
‎พี่น้องทั้งหลาย ‎แม้ตัวตายก็ขอติดตามแม่ทัพโจ
‎- ยินดี ‎- ยินดี
‎- ตามกฎของข้า ‎- ยินดี
‎ผู้มาเยือนที่แห่งนี้
‎ล้วนถูกลิขิตให้เป็นวีรบุรุษในตำนาน
‎พวกเขาจะได้อาวุธหายากจากข้า
‎เช่นเดียวกับมนุษย์ ‎อาวุธมีชะตากรรมและจิตวิญญาณ
‎มันจะเลือกเจ้าของที่ชอบธรรม
‎เมื่อใดที่เลือกเจ้าของแล้ว
‎มันจะเติบโตและตายไปพร้อมกับผู้นั้น
‎หากนั่นเป็นภาพหลอน
‎ก็คงไม่สมจริงเท่านี้
‎นี่ต้องเป็นสัญญาณจากสวรรค์แน่
‎ข้า เล่าปี่
‎ข้า กวนอู
‎ข้า เตียวหุย
‎ขอสาบาน ณ ที่แห่งนี้
‎เพื่อสังหารตั๋งโต๊ะ
‎และกอบกู้ราชวงศ์ฮั่น
‎เราสามพี่น้อง
‎- ขอร่วมเป็นร่วมตาย ‎- ขอร่วมเป็นร่วมตาย
‎(ป้อมปราการ)
‎ขอเชิญเจ้าเมืองกิจิ๋ว ฮันฮก
‎เจ้าเมืองอิจิ๋ว ขงมอ
‎เจ้าเมืองเองจิ๋ว เล่าตัด
‎เจ้าเมืองปักไฮ ขงเล่ง
‎(ซุน)
‎(โจ)
‎เจ้าเมืองเสียงต๋ง เตียวเอี๋ยน
‎เสนาบดีเจปัก เปาสิ้น
‎เจ้าเมืองเสเหลียง ม้าเท้ง
‎(ซุน)
‎ใต้เท้าอูเฉิง ‎เจ้าเมืองเตียงสา ซุนเกี๋ยน
‎- ไป ‎- ไป
‎ยอดเขาวีรชนอยู่ข้างหน้า
‎มองไปเห็นหู่เหลากวน
‎(ป้อมปราการ)
‎หยุด พวกเจ้าเป็นใคร
‎เราสามพี่น้อง ‎มาเข้าร่วมกลุ่มพันธมิตร
‎มาเข้าร่วมกลุ่มพันธมิตรหรือ
‎ขอถามหน่อย ‎เจ้าสังกัดกองทัพของใต้เท้าท่านไหน
‎หรือพวกเจ้าเป็นคนเลี้ยงม้า
‎ท่านผู้นี้ ช่วยแจ้งพวกเขาด้วย
‎ว่าเล่าปี่ กวนอู ‎และเตียวหุยจากเพงงวน
‎มาเข้าร่วมกลุ่มพันธมิตร
‎นี่เทียบเชิญของเรา
‎(เทียบเชิญ)
‎มีเทียบเชิญด้วยหรือ
‎เจ้าไปขโมยมาจากไหนล่ะสิท่า
‎- เจ้า… ‎- น้องสาม
‎ใจเย็นไว้
‎มีเพียงวีรบุรุษมาที่นี่ ‎อย่าทำให้พวกเขาลำบาก
‎(โจ)
‎หากมีเทียบเชิญก็ให้เข้าไป
‎คารวะ แม่ทัพโจ
‎ข้าน้อยหยวนเฉิน ‎ที่ปรึกษาของใต้เท้าอ้วนขอรับ
‎ใต้เท้าของข้าทราบมานานแล้ว
‎ว่าตอนนั้นท่านบุกเดี่ยว ‎ไปลอบสังหารตั๋งโต๊ะเช่นไร
‎ใต้เท้าเลื่อมใสท่านมาก ‎จึงส่งข้าน้อยมาที่นี่
‎เพื่อต้อนรับท่านเข้าเมืองขอรับ
‎- ขอบคุณ ‎- เขาคือโจโฉหรือ
‎เชิญท่านแม่ทัพ
‎(โจ)
‎อ้วนเสี้ยว
‎สืบเชื้อสายมาจากตระกูลขุนนางชั้นสูง
‎ในบรรดาขุนศึกทั้งหมด
‎เขามีกองทัพใหญ่ที่สุด ‎และมีเสบียงมากที่สุด
‎เขามีนักรบผู้กล้ามากมาย
‎ต้องได้เป็นหัวหน้ากลุ่มพันธมิตรแน่
‎(อ้วนเสี้ยว)
‎วีรบุรุษตัวจริงไม่พึ่งพาภูมิหลัง
‎หรือจำนวนผู้สนับสนุน
‎อองของคารวะใต้เท้าอ้วน
‎ข้าน้อยนำกำลังพลมา 20,000 นาย
‎กองซุนจ้านคารวะใต้เท้าอ้วน
‎ข้าน้อยนำกำลังพลมา 15,000 นาย
‎คารวะใต้เท้าอ้วน ข้ามีนามว่าฮันฮก
‎ข้าน้อยนำกำลังพลมา 25,000 นาย
‎ใต้เท้าอ้วน
‎ข้าน้อยซุนเกี๋ยน
‎นำกำลังพลที่แข็งแกร่งมา 28,000 นาย
‎ขุนศึกผู้กล้าจากกังตั๋ง ‎แข็งแกร่งไร้เทียมทาน
‎(ซุนเกี๋ยน)
‎ข้างกายเขาน่าจะเป็นบุตรชายคนเล็ก
‎ซุนกวน
‎กังตั๋งเลื่องชื่อ ‎เรื่องบัญชาการกองทัพเรือ
‎แต่ด่านหู่เหลากวนอยู่ท่ามกลางภูเขา
‎เมื่อพวกเขาออกจากกังตั๋ง…
‎ข้า เจ้าเมืองเสเหลียง ม้าเท้ง
‎นำกำลังพลมา 18,000 นาย
‎ข้าน้อยโจเม่งเต๊ก
‎นำกำลังพลมา 20,000 นาย
‎ใต้เท้าอ้วนได้รับเลือก ‎เป็นผู้บัญชาการกลุ่มพันธมิตร
‎เราจะฟังคำสั่งเขา ‎แล้วร่วมกันรับใช้บ้านเมือง
‎ไม่สนว่าใครแข็งแกร่งหรืออ่อนแอกว่า
‎เม่งเต๊ก มีประกาศจับท่านอยู่ทุกที่
‎ไม่มีใครไม่รู้จักท่าน
‎น่าเสียดาย ‎ที่ข้าน้อยสังหารตั๋งโต๊ะไม่สำเร็จ
‎ตั๋งโต๊ะรู้แผนการเรา ‎ที่จะขับไล่เขาออกจากลกเอี๋ยง
‎เขากับลิโป้นำกำลังพล 150,000 นาย ‎ไปทางตะวันออกของด่านหู่เหลากวน
‎บัดนี้ตั้งทัพ ‎รอเราอยู่ที่ด่านหู่เหลากวนแล้ว
‎วันนี้เรามารวมตัวกัน
‎เพื่อให้สวรรค์ โลก ‎และบรรพบุรุษมาเป็นพยาน
‎มา นำเลือดกวางมาให้เหล่าขุนศึก
‎หากเราทุกคนแบ่งกำลังพลมาครึ่งหนึ่ง
‎เราจะมีพลเดินเท้า 180,000 นาย
‎และทหารม้า 100,000 นาย
‎หากร่วมมือกัน ‎เราต้องเอาชนะตั๋งโต๊ะได้แน่นอน
‎มา ดื่มกัน
‎- ดื่ม ‎- ช้าก่อน
‎นับเราด้วย
‎เราก็มาเข้าร่วมกลุ่มพันธมิตรเช่นกัน
‎ใครกันที่กล้าพูดขึ้นมา
‎ข้าน้อยเล่าปี่ เล่าเหี้ยนเต๊ก
‎น้องรอง กวนหุนเตี๋ยง
‎น้องสาม เตียวเอ๊กเต๊ก
‎พวกท่านมาจากไหน
‎เป็นมาอย่างไร
‎ข้าสืบเชื้อสาย ‎จากจงซานจิ้งอ๋อง เล่าเซิ่ง
‎ซึ่งเป็นพระโอรสของจักรพรรดิจิ้ง ‎แห่งราชวงศ์ฮั่น
‎ในเมื่อท่านเป็นเชื้อพระวงศ์ ‎แล้วตอนนี้มีตำแหน่งอะไร
‎ข้าไม่มีตำแหน่งหรือยศใด
‎ปัจจุบันอาศัยอยู่ที่เพงงวน
‎ครอบครัวท่านทำอะไร
‎เราสานรองเท้าฟางเลี้ยงชีพ
‎- รองเท้าฟางหรือ ‎- แล้ววีรบุรุษอีกสองคนข้างๆ เล่า
‎น้องรองเป็นองครักษ์
‎น้องสามเชือดหมูเลี้ยงชีพ
‎เชือดหมูหรือ
‎ผู้บัญชาการอ้วน ‎ท่านไปหาสามคนนี้มาจากไหน
‎ฟังพูดแล้วช่างเพลิดเพลินยิ่งนัก
‎บังอาจ
‎พี่ข้าสืบเชื้อสายราชวงศ์
‎กล้าล้อเลียนเขาหรือ
‎ท่านนำกำลังพลมากี่นาย
‎มีเพียงเราสามพี่น้องเท่านั้น
‎โอ้อวดหน้าไม่อาย
‎เราสิบแปดขุนศึกนำกำลังพลมา
‎อย่างน้อยคนละ 20,000 ถึง 30,000 นาย
‎สามคนจะไปทำอะไรได้
‎การสังหารกบฏ ‎ไม่ได้ขึ้นอยู่กับจำนวนขุนศึก
‎แต่เป็นความภักดีและกล้าหาญ
‎เรามีความภักดีและกล้าหาญ
‎จึงกล้ามายืนตรงนี้
‎พูดได้ดี
‎พูดได้ดีมาก
‎สามคนนี้ทั้งภักดีและกล้าหาญ
‎พวกเขาเป็นขุนศึก ‎ที่เราต้องการในกลียุค
‎ไม่เกรงกลัวสิ่งใดและไม่ธรรมดา
‎ในฐานะทายาทของจงซานจิ้งอ๋อง
‎ข้าย่อมเข้าร่วม ‎กลุ่มที่ต้องการกำจัดตั๋งโต๊ะ
‎ยามราชวงศ์ฮั่นมีภัย
‎ขอเพียงได้รับใช้ราชวงศ์ฮั่น
‎ข้าพร้อมทุ่มสุดกำลัง
‎ข้าไม่สนว่าท่านมีนามว่าอะไร
‎จะเอาชนะตั๋งโต๊ะได้ ‎ภูมิหลังหรือกำลังพลไม่สำคัญ
‎เราสนแค่ความกล้าและความสามารถ
‎ถูกไหม ทุกท่าน
‎- มีเหตุผล ‎- ถูก
‎ถูกต้อง
‎- บอกมา ‎- บอกอะไร
‎กลยุทธ์เอาชนะตั๋งโต๊ะ
‎จะเอาชนะเขา เราต้องช่วยฝ่าบาท ‎กับราชวงศ์ฮั่นก่อน
‎เมื่อไม่มีจักรพรรดิน้อย ‎เป็นองค์ประกัน ตั๋งโต๊ะจะล่มสลาย
‎แต่การจะช่วยฝ่าบาท
‎เราต้องเข้าลกเอี๋ยง
‎ซึ่งต้องผ่านด่านหู่เหลากวน
‎ท่านรู้ ข้ารู้ ตั๋งโต๊ะรู้
‎ตั๋งโต๊ะถึงได้ทุ่มกองกำลังทั้งหมด ‎มาเฝ้าหู่เหลากวน
‎เขาส่งลิโป้ไปที่นั่นแน่
‎หากเราฝ่าหู่เหลากวนไม่สำเร็จเล่า
‎เช่นนั้น ‎เราก็ไม่มีโอกาสกำจัดตั๋งโต๊ะ
‎ฝ่าหู่เหลากวน
‎- ฆ่าลิโป้ ‎- ฆ่าลิโป้
‎ถูกต้องแล้ว
‎ดี พวกท่านสามคน ‎เข้าร่วมกลุ่มพันธมิตรได้
‎มา เลือดกวาง
‎มา
‎ข้า โจเม่งเต๊ก ‎ขอดื่มให้กับพันธมิตรของเรา
‎- ดื่ม ‎- ดื่ม
‎ยังขาดอีกอย่าง
‎อะไรหรือ
‎พระราชโองการ
‎พระราชโองการหรือ
‎นี่คือพระราชโองการโลหิตลับของฝ่าบาท
‎ที่ข้าได้มาจากนครหลวงลกเอี๋ยง
‎ทรงต้องการให้ข้านำมันออกจากวัง ‎แล้วรวบรวมเหล่าขุนศึก
‎เพื่อช่วยพระองค์ กำจัดตั๋งโต๊ะ ‎และช่วยเหลือราษฎร
‎สิบแปดขุนศึก
‎รับราชโองการ
‎"กบฏตั๋งโต๊ะ
‎ทำลายชาติ ปลงพระชนม์จักรพรรดิ ‎สร้างความวุ่นวาย
‎ทำให้วังหลวงเสื่อมเสีย ‎และสังหารผู้บริสุทธิ์
‎เราขอเรียกท่านด้วยโลหิตของเรา
‎ให้นำทัพมาช่วยเรา กำจัดตั๋งโต๊ะ
‎กอบกู้ราชวงศ์ ช่วยเหลือปวงประชา
‎รับราชโองการแล้วลงมือได้ทันที"
‎ช้าก่อน
‎ท่านได้เข้าเฝ้าฝ่าบาทจริงหรือ
‎นี่เป็นพระราชโองการ ‎ที่ทรงเขียนเองจริงหรือเปล่า
‎เป็นของปลอมอยู่แล้ว
‎- ของปลอมหรือ ‎- ข้าเขียนเอง
‎- กล้าดียังไง ‎- ท่าน
‎ผู้บัญชาการอ้วน
‎ท่านเขียนหรือ
‎เราต้องมีความชอบธรรม
‎เมื่อจำเป็นก็ต้องเป็นของจริง
‎ตั๋งโต๊ะทำเหมือนจักรพรรดิน้อย ‎เป็นของเล่น
‎หากเราโค่นเขาได้สำเร็จ
‎ก็จะไม่มีใครสงสัย ‎ในพระราชโองการนี้อีก
‎หากเราล้มเหลว
‎ต่อให้พระราชโองการเป็นของจริง
‎แล้วจะมีประโยชน์อะไร
‎เราต้องระวังคนผู้นี้เอาไว้
‎ในเมื่อมันเป็นของปลอม
‎เราก็ควรตกลงกันก่อนไม่ใช่หรือ
‎วันนี้เรามารวมตัวกันที่นี่
‎ผู้ใดเข้าลกเอี๋ยง ‎ไปช่วยฝ่าบาทได้ก่อน
‎สมควรได้เป็นแม่ทัพใหญ่
‎ก็ได้
‎ท่านผู้บัญชาการ ‎ข้าน้อยจะนำทัพเข้าโจมตีก่อน
‎- แล้วไปที่หู่เหลากวน ‎- ได้
‎ทัพของข้าจะคอยหนุนและส่งเสบียง
‎- ได้ รักษาตัวด้วย ‎- เชิญ
‎- ข้ากินด้วยสิ ‎- รีบกินองุ่นเร็วเข้า
‎อร่อยจัง
‎ท่านอัครมหาเสนาบดี
‎รายงานจากหน่วยสอดแนม
‎ซุนเกี๋ยนแห่งกังตั๋ง ‎ฝ่าแนวป้องกันของเราที่หู่เหลากวน
‎ได้สามด่านแล้ว
‎พวกมันวางแผนโจมตีลกเอี๋ยง
‎ทำยังไงดี จะทำยังไง
‎ข้าไปเอง
‎เหตุใดต้องเปลืองแรงท่าน
‎ข้า ฮัวหยง จะไปเอง
‎ข้าจะให้พวกมันได้เห็น
‎ยอดขุนศึกผู้ไร้เทียมทานแห่งเสเหลียง
‎ฮัวหยง
‎(อ้วน)
‎เมื่อแยกหมากดำแล้ว
‎ท่านถึงกับยอมหาเส้นทางหลบหนี
‎ที่จริงท่านเอาชนะหมากดำได้แล้ว
‎ซ้ำยังต้อนเสียจนมุม
‎น่าทึ่งจริงๆ
‎ดูจากฝีมือการเล่นหมากล้อมแล้ว
‎ท่านต้องเชี่ยวชาญกลศึกเป็นแน่
‎ในเมื่อข้าไปร่วมรบไม่ได้
‎จึงทำได้เพียงเล่นหมากล้อมฆ่าเวลา
‎เมื่อครู่ที่ท่านก้าวออกมา ‎ปกป้องพี่น้อง
‎ข้าเลื่อมใสนัก
‎นับแต่เรามาถึงที่นี่
‎พี่ข้าต้องทนคำดูหมิ่น
‎กำลังรอโอกาสปราบกบฏ ‎และได้รับความชอบ
‎ได้เป็นพี่น้องร่วมสาบานกับท่าน
‎แสดงว่าเล่าปี่ไม่ธรรมดาเลย
‎ข้านับถือวีรกรรม ‎ที่ท่านคิดลอบสังหารตั๋งโต๊ะ
‎แต่ว่า
‎ข้าเพียงติดตามพี่ใหญ่เท่านั้น
‎ข้านับถือความภักดีของท่านมากกว่า
‎แย่แล้วขอรับ กองทัพซุนเกี๋ยน ‎พ่ายให้กับกองทัพเสเหลียงของฮัวหยง
‎ฮัวหยงทำเสียงอึกทึกครึกโครม ‎อยู่นอกเมือง
‎เขายังกล่าวด้วย
‎ว่าต้องการศีรษะท่านแม่ทัพ
‎เขามาท้าทายเราเพียงลำพัง
‎ก็เพื่อบั่นทอนขวัญกำลังใจของเรา
‎แต่ก็เป็นโอกาส ‎ที่เราจะพิสูจน์ตัวเองได้
‎ในที่สุดก็เริ่มน่าสนใจแล้ว
‎กบฏอย่างพวกเจ้า ‎มาสุมหัวกันที่นี่นานแล้ว
‎ข้ารับคำสั่ง ‎จากท่านอัครมหาเสนาบดีตั๋ง
‎ให้มากำจัดพวกเจ้า
‎ตั๋งโต๊ะมีขุนศึกผู้กล้ามากมาย ‎ฝีมือดีกันทั้งนั้น
‎ฮัวหยงเป็นยอดขุนศึกแห่งเสเหลียง
‎เขาเป็นขุนศึกผู้กล้าอันดับสาม ‎ของตั๋งโต๊ะ
‎เขาเป็นเพียงอันดับสาม ‎ยังห่างชั้นกับลิโป้
‎หากเอาชนะฮัวหยงไม่ได้
‎ก็ไม่ต้องพูดถึงลิโป้
‎เราจะแพ้ศึกแรกไม่ได้
‎ใครกล้าสู้กับฮัวหยง ‎เพื่อนำชัยชนะมาสู่กลุ่มพันธมิตร
‎ผู้บัญชาการ ข้าน้อยยูสิด
‎ยินดีสู้ตัวต่อตัวกับเขาขอรับ
‎แม่ทัพยูสิด ท่านมีความชอบมากมาย ‎และไม่เคยพ่ายแพ้
‎เอาเหล้ามา
‎มาดื่มเพิ่มขวัญกำลังใจให้เขากัน
‎ขอบคุณขอรับ
‎ข้าว่าสถานการณ์ไม่ค่อยดี ‎โชคไม่เข้าข้างเขา
‎- เยี่ยม ‎- เยี่ยม
‎แม่ทัพทั้งหลาย ใครพร้อมรับคำท้าอีก
‎ข้าน้อยพัวหอง
‎ขอรับคำท้า
‎- สังหารฮัวหยง ‎- ดี
‎หากท่านสังหารฮัวหยงได้
‎ข้าจะมอบทอง 100 ตำลึง ‎กับม้าชั้นดี 30 ตัวเป็นรางวัล
‎เอาเหล้ามา
‎- เยี่ยม ‎- เยี่ยม
‎แม่ทัพท่านไหนกล้าสู้ต่อ
‎ข้าเพิ่มรางวัลเป็นสองเท่า
‎ไม่จริงน่า
‎ยังมีผู้ใดกล้ามารนหาที่ตายอีก
‎หากส่งใครมาไม่ได้แล้ว
‎ก็ออกจากเมืองมาคุกเข่าขอความเมตตาซะ
‎แล้วข้าจะไว้ชีวิต
‎ข้าขอส่งน้องรองกวนอู
‎ไปสู้ฮัวหยง
‎น่าขัน
‎ขนาดแม่ทัพพัวหองผู้ยิ่งใหญ่ของข้า ‎ยังถูกเขาสังหาร
‎แล้วองครักษ์มีสิทธิ์อะไร
‎ไปเป็นตัวแทนกลุ่มพันธมิตร ‎เพื่อสู้กับเขา
‎เหลือนักสู้ฝีมือดีแค่ไม่กี่คน
‎ไม่ต้องสนภูมิหลังแล้ว
‎หากกวนอูกล้าก็จงไป
‎ข้าขอดื่มเพื่อเป็นการส่งท่าน
‎ไม่ต้องหรอก
‎ก็แค่สังหารฮัวหยง
‎เหตุใดข้าต้องดื่มเพิ่มขวัญกำลังใจ
‎รอดื่มตอนข้ากลับมาดีกว่า
‎กวนอูจากกองทัพเล่ามาสู้กับเจ้า
‎พวกปลายแถวมาอีกคน
‎ลงจากม้าแล้วยอมแพ้ซะ
‎จะจัดการเจ้า แค่ข้าก็เหลือเฟือ
‎เดี๋ยวจะส่งใครออกไปสู้ต่อดี
‎ใครจะกล้าสู้อีก
‎เจ้านั่นเพิ่งรับบทวีรบุรุษไป
‎ถ้าเกิดมีหัวกระเด็นเข้ามาอีกเล่า
‎พี่รองของข้าต้องกลับมาแน่
‎พวกปลายแถวอย่างเจ้า
‎ไม่คิดว่าจะมีฝีมือขนาดนี้
‎น่าเสียดาย ‎ที่หัวเจ้าใกล้หลุดจากบ่าแล้ว
‎เมื่อเผชิญคู่ต่อสู้ที่ด้อยกว่า
‎ข้ามักจะปล่อยให้ชนะไปก่อน ‎สามกระบวนท่า
‎บัดนี้ครบสามกระบวนท่าแล้ว
‎มีใครกล้าสู้กับข้าอีก
‎ไป
‎- ไป ‎- ไป
‎ไวปานนั้นเชียว
‎เอาไป
‎ส่งหัวกลับไปให้ตั๋งโต๊ะ
‎น่าเสียดาย ‎ที่ไม่ได้เห็นท่านสู้ด้วยตาตัวเอง
‎เหล้ายังอุ่นอยู่
‎เชิญดื่ม
‎มา ให้แม่ทัพกวนนั่ง
‎- นำอาหารและเหล้าที่ดีที่สุดมา ‎- ไม่ต้อง
‎ข้าสู้ภายใต้การนำของพี่ใหญ่
‎หากจะตกรางวัลก็จงมอบให้เขาเถิด
‎ผู้บัญชาการ
‎กวนอูสังหารคนของตั๋งโต๊ะ ‎เขาสมควรได้รางวัล
‎โปรดให้รางวัลเล่าปี่และเตียวหุย ‎ไปพร้อมกับเขาด้วย
‎ยอดฝีมือเช่นเขา ‎สมควรได้รับรางวัลอยู่แล้ว
‎เล่าปี่จงฟัง
‎กลุ่มพันธมิตรขอเพิ่มกองทัพที่ 19 ‎อย่างเป็นทางการ
‎นำทัพโดยเล่าปี่
‎เล่าปี่น้อมรับคำสั่ง
‎แจ้งท่านอัครมหาเสนาบดี ‎ซุนเกี๋ยนซุ่มโจมตีหู่เหลากวน
‎สารเลว
‎พวกมันฆ่าฮัวหยงขุนศึกของข้า
‎ยอดกำลังพล 30,000 นายก็แตกพ่าย
‎การสังหารฮัวหยงทำให้พวกมันฮึกเหิม
‎ซุนเกี๋ยนบุกล้อมเมืองแล้ว
‎สิบแปดขุนศึกกบฏ ‎รวบรวมกำลังพลได้ 500,000 นาย
‎ซ้ำยังส่งหัวของฮัวหยงกลับมาอีก
‎สารเลว
‎ใครฆ่าเขา
‎พวกปลายแถว
‎นามว่า
‎กวนอู
‎เหล่าแม่ทัพจงฟัง
‎ข้าตัดสินใจส่งกำลังพล 500,000 นาย ‎แบ่งเป็นสองกอง
‎ลิฉุยกับกุยกีนำกำลังพล 50,000 นาย
‎เสริมแนวป้องกัน ‎ทั้งสองฝั่งของด่านหู่เหลากวน
‎สกัดการซุ่มโจมตี
‎ฆ่าทุกคนที่เข้ามา
‎ข้าจะนำกำลังพล 150,000 นาย ‎ไปกับลิยู
‎หวนเตียว และเตียวเจ ‎เพื่อพิทักษ์หน้าด่านหู่เหลากวน
‎เราอยู่ห่างจากนครหลวงลกเอี๋ยง ‎เพียง 500 ลี้
‎ต้องป้องกันให้ดี
‎ลิโป้
‎นำกำลังพล 30,000 นาย ‎ไปตั้งทัพที่หน้าหู่เหลากวน
‎เตรียมพร้อมประจันหน้าศัตรู
‎สารเปิดศึก
‎สารจากลิโป้
‎ลิโป้หรือ
‎(ลิ)
‎- แด่ท่านแม่ทัพ ‎- แด่ท่านแม่ทัพ
‎สิบแปดสุนัขกบฏ
‎บัดนี้กลุ่มพันธมิตร ‎เหลือขุนศึกเพียงแปดคน
‎หนีกันไปหมดงั้นหรือ
‎ใช่
‎เช่นนั้นเราก็เหลือกำลังพล ‎ไม่ถึง 200,000 นายหรือ
‎ถูกต้อง
‎คนส่วนใหญ่ที่มาเข้าร่วมกับเรา ‎มีเจตนาไม่ชัดเจน
‎แค่อยากมาประเมินสถานการณ์ ‎ว่าตัวเองจะได้ผลประโยชน์หรือไม่
‎แสร้งอยากกำจัดตั๋งโต๊ะ
‎แต่มีความทะเยอทะยานและเจตนาแอบแฝง
‎ที่จริงพวกเขาแค่ต้องการ ‎ฉวยโอกาสจากสถานการณ์
‎ลิโป้เก่งกาจเหนือผู้ใด
‎เหมือนเซ็กเธาว์ที่เป็นยอดอาชา
‎ได้ยินว่าเขาคนเดียว ‎สามารถสังหารคนและม้าได้หลายพัน
‎ส่วนตั๋งโต๊ะที่นำทัพจากฝั่งตะวันตก ‎ก็โหดเหี้ยมอำมหิต
‎ไม่มีใครอยากเสียกำลังทหารไปหรอก
‎ใครสู้กับลิโป้ ‎แล้วไม่เสียกำลังทหารบ้าง
‎แต่หากเราไม่ชนะลิโป้
‎แล้วจะกำจัดตั๋งโต๊ะได้อย่างไร
‎หากกลัวก็ไม่ต้องมา
‎เรามารวมตัวกันที่นี่
‎เพื่อฆ่าฮัวหยงเท่านั้นน่ะหรือ
‎แล้วยังเรียกตัวเองว่าแม่ทัพได้อีก
‎เมืองลกเอี๋ยง
‎เป็นนครหลวงของฮั่นมานานกว่า 200 ปี
‎บัดนี้เสื่อมโทรมถดถอย
‎เพื่อให้ฝ่าบาทมีพระชนม์ชีพยืนยาว
‎ข้าตัดสินใจย้ายเมืองหลวงไปเตียงฮัน
‎อะไรนะ ย้ายเมืองหลวงเหรอ
‎ทำไมล่ะ
‎ไปได้
‎แม่นาง
‎ท่านเป็นใคร
‎อย่าเข้ามานะ
‎ทำไมจึงคิดปลิดชีพตนเอง
‎มีคนมาสู่ขอข้า
‎บิดาบุญธรรมข้าตอบตกลง
‎แต่ข้าไม่อยากแต่งงานกับเขา
‎ข้าเกลียดเขา
‎ในเมื่อข้าไม่มีทางเลือก
‎ข้าขอยอมตายดีกว่า
‎(ลิ)
‎ท่านคือ…
‎จากนี้จะไม่มีใครกล้าทำร้ายเจ้าอีก
‎บอกผู้ที่สู่ขอเจ้า
‎ว่าเจ้าเป็นผู้หญิงของข้า
‎หลังชนะศึก ‎ข้าจะกลับมาแต่งงานกับเจ้า
‎แม่ทัพลิ
‎ไฉนมาล้อเล่นกับข้า
‎ข้าไม่เคยล้อเล่น
‎เราเพิ่งพบกัน
‎ข้าจะเชื่อว่าจริงใจได้อย่างไร
‎ข้าเชื่อท่านแล้ว
‎ข้าเชื่อท่าน
‎เจ้ามีนามว่าอะไร
‎เตียวเสี้ยน
‎นับจากนี้
‎ข้าจะซื่อสัตย์ต่อเจ้า
‎ชีวิตข้า
‎ขอมอบให้ท่าน
‎ข้ายังไม่เคยมีโอกาสประลองกับท่าน
‎วันนี้เป็นโอกาสหายาก
‎ไม่ได้มีมาง่ายๆ
‎อนาคตเราอาจมีเวลามากกว่านี้
‎ข้าเองก็คิดว่าอ้วนเสี้ยวจะหนี
‎แต่กลัวเสียหน้า
‎อย่างไรเขาก็เป็นผู้นำกลุ่มพันธมิตร ‎ที่มาจากตระกูลมีเกียรติ
‎นั่นเป็นเหตุผลหนึ่ง
‎ที่สำคัญคือหากเขาไม่ชนะตั๋งโต๊ะ
‎ตั๋งโต๊ะต้องหาทางแก้แค้นเขาแน่
‎เขาจึงตกที่นั่งลำบาก
‎แล้วเหตุผลที่ท่านอยู่ต่อเล่า
‎เหตุผลเดียวกับท่าน
‎ท่านรู้ความคิดข้าได้อย่างไร
‎ข้ารู้ว่า ‎ท่านอยากช่วยราชวงศ์ฮั่นจริงๆ
‎- ไม่กลัวตายหรือ ‎- ไม่
‎- ข้ากลัวเพียงสิ่งเดียว ‎- อะไร
‎ต้องตายทั้งที่รู้ว่า ‎ราชวงศ์ฮั่นยังตกอยู่ในอันตราย
‎ราชวงศ์ฮั่นล่มสลายไปแล้ว ‎ยังจะช่วยอะไรได้อีก
‎ท่านก็เห็นขุนศึกพวกนั้น
‎แล้วอย่างไร
‎พวกเขาไม่ได้เข้าร่วมกลุ่มพันธมิตร ‎เพราะเชื่อในความเป็นธรรม
‎พวกเขาปรารถนาสิ่งเดียวกับตั๋งโต๊ะ
‎แล้วพวกท่านสามคนปรารถนาสิ่งใดกันแน่
‎เราไม่ต้องการอะไร
‎ในฐานะพสกนิกรฮั่น ‎เรามีหน้าที่ต้องทำ
‎อีกอย่าง ข้าไม่อยากเห็นราษฎร ‎ต้องตกยากเพราะตั๋งโต๊ะ
‎เพื่อราชวงศ์ฮั่น เพื่อปวงประชา
‎ข้าต้องสู้ให้ถึงที่สุด
‎แล้วท่านกลัวตายไหม
‎ไม่กลัว ท่านเชื่อไหมเล่า
‎ข้าเชื่อ
‎นับเป็นเกียรติ เล่าปี่
‎นับเป็นเกียรติ
‎ข้าว่าท่านรู้ก้าวต่อไปแล้ว
‎เรามีแผนแล้ว
‎ข้ากับน้องทั้งสองจะสู้กับลิโป้
‎แปดกองทัพกับข้าจะแยกเป็นห้ากอง
‎เพื่อโจมตีลกเอี๋ยงและสังหารตั๋งโต๊ะ
‎ทักษะการต่อสู้ของลิโป้ ‎ไม่มีผู้ใดเทียบได้ ระวังด้วย
‎หากท่านรอดกลับมา ท่านก็ชนะ
‎และชื่อเสียงท่านจะเลื่องลือ
‎ไม่มีวิกฤติ วีรบุรุษไม่เกิด
‎พี่น้องทั้งหลาย
‎เรามีกำลังพล 20,000 นาย
‎ที่นอกเมือง เราจะเผชิญหน้า ‎กับทหารม้า 30,000 นายของลิโป้
‎ศึกนี้เป็นการสู้จนตัวตาย
‎พวกท่านเคยรับใช้แปดขุนศึก
‎บัดนี้ถูกส่งมารับคำสั่งเรา ‎และปกป้องที่นี่
‎พวกท่านคงคิดว่า ‎ไม่แคล้วต้องมาตายด้วยกัน
‎(เล่า)
‎แต่ข้าไม่เห็นด้วย
‎หากพวกท่าน ‎ไม่ต้องการที่จะสู้กับลิโป้
‎จงก้าวออกไปตอนนี้
‎(เล่า)
‎พี่รอง
‎เราจะแตกพ่าย
‎หากใจเราไม่รวมเป็นหนึ่ง
‎ข้าต้องการเพียงนักรบที่ไม่กลัวตาย
‎สำหรับคนที่เต็มใจจะอยู่
‎หากข้าไม่ตาย
‎ข้าจะอยู่เคียงข้างท่าน
‎ร่วมทุกข์ร่วมสุข
‎ข้ายินดีติดตามพวกท่านทั้งสาม
‎- ข้ายินดี ‎- ข้ายินดี
‎- ข้ายินดีติดตามพวกท่านทั้งสาม ‎- ข้ายินดี
‎- ข้ายินดีติดตามพวกท่านทั้งสาม
‎- ข้ายินดี ‎- คิดไม่ถึงว่าในเวลาเช่นนี้…
‎- ข้ายินดี ‎- ข้ายินดี
‎- ในที่สุดเราก็มีกองทัพของตัวเอง ‎- ข้ายินดี
‎(โจ)
‎ไปลกเอี๋ยง
‎- ไป ‎- ไป
‎"ตามพระราชโองการลับของฝ่าบาท ‎เรารวบรวมกำลังพล
‎ไปห้าจุดหลัก ทั้งตะวันออก ใต้ ‎ตะวันตก เหนือ และศูนย์กลาง
‎เราจะช่วยกันบุกทะลวงหู่เหลากวน ‎และช่วยฝ่าบาทให้จงได้"
‎(หู่เหลากวน)
‎(เล่า)
‎(หู่เหลากวน)
‎ไอ้พวกขี้แพ้
‎ถอย
‎- ไป ‎- ไป
‎เปลี่ยนกระบวนทัพ
‎เจ้าสังหารฮัวหยงได้ ‎ก่อนเหล้าจะเย็นสินะ
‎เจ้าก็จะเจอแบบเดียวกัน
‎อาวุธมีชะตากรรมและจิตวิญญาณ
‎มันจะเลือกเจ้าของที่ชอบธรรม
‎ยิ่งสังหารคู่ต่อสู้
‎อาวุธก็ยิ่งแข็งแกร่งขึ้น
‎จำได้ไหมว่าอาวุธเราทำจากศิลาโลหิต
‎ยิ่งดื่มเลือดเยอะ ‎มันก็ยิ่งแข็งแกร่งขึ้น
‎หากเป็นเลือดเจ้าของเล่า
‎พี่ใหญ่
‎เดิมทีข้าเป็นนักโทษหลบหนี
‎ท่านให้โอกาสครั้งที่สองแก่ข้า
‎วันนี้
‎ข้าไม่มีสิ่งใดจะตอบแทนท่าน
‎ร่วมเป็นร่วมตาย
‎ร่วมเป็น
‎ร่วมตาย
‎ร่วมเป็นร่วมตาย
‎ท่านอัครมหาเสนาบดี
‎บุตรสาวบุญธรรมของซือถูอ้องอุ้น ‎รออยู่ในห้องท่านแล้ว
‎ในเวลาเช่นนี้
‎ท่านยังจะแต่งงานกับนางหรือไม่
‎แต่งสิ
‎ข้ารอหญิงงามผู้นั้นมาแสนนาน
‎ไฉนจะไม่แต่งเล่า
‎กบฏโจโฉกับซุนเกี๋ยน ‎ฝ่าเข้าด่านหู่เหลากวนได้แล้ว
‎เราต้องรีบไปจากลกเอี๋ยง
‎อย่าได้ทิ้งเสบียง ‎หรือสมบัติไว้เบื้องหลัง
‎ในสามวัน ข้าต้องการให้ลกเอี๋ยง ‎กลายเป็นเมืองผี
‎ท่านแม่ทัพ ขืนช้าเช่นนี้ ‎เสบียงเราจะหมดในอีกสามวันขอรับ
‎ต้องเข้าลกเอี๋ยงไปช่วยฝ่าบาท
‎เรามาไกลขนาดนี้แล้ว
‎ลกเอี๋ยงอยู่แค่เอื้อม ‎เราจะตายที่นี่ไม่ได้
‎บุก
‎รีบให้สัญญาณควัน ‎เรียกแม่ทัพลิกลับมาเดี๋ยวนี้
‎ขอรับ
‎แม่ทัพลิ
‎พวกเจ้าอย่าเพิ่งตายล่ะ
‎(ตั๋ง)
‎ท่านแม่ทัพ
‎(โจหยิน)
‎ตั๋งโต๊ะหนีจากลกเอี๋ยงไปเตียงฮัน
‎พร้อมพาฝ่าบาทไปด้วย
‎ส่วนซุนเกี๋ยน ‎ไม่รอคำสั่งผู้บัญชาการอ้วน
‎บุกเข้าลกเอี๋ยง ‎ไปเอาตราประทับของจักรพรรดิ
‎เราควรตามไปไหมขอรับ
‎ตราประทับของจักรพรรดิ ‎เป็นเพียงสัญลักษณ์
‎การรับฝ่าบาทกลับมาย่อมสำคัญกว่า
‎(ตั๋ง)
‎ลูกพ่อ
‎อย่าคิดมากเลย
‎ตั๋งโต๊ะชื่นชอบเจ้ามาก
‎เจ้าก็คว้าโอกาสนี้ไว้
‎แล้วฆ่าเขาซะ
‎เข้าใจแล้ว
‎ข้าจะจำไว้
‎ใต้เท้า มีเพียงซุนเกี๋ยน ‎กับทัพของเราที่สู้จนถึงที่สุด
‎แต่ท่านกลับปล่อยให้ซุนเกี๋ยน ‎เข้าลกเอี๋ยงไป
‎ผู้ที่เข้าไปก่อนจะได้เป็นแม่ทัพใหญ่
‎ท่านกำลังทิ้งโอกาสนั้นไป
‎จะไม่เสียเปรียบหรอกหรือ
‎เหมือนจะไม่มีใครเข้าใจ
‎จักรพรรดิคือหัวใจของวังหลวง
‎ไม่ว่าจักรพรรดิอยู่ที่ใด ‎ราชวงศ์ฮั่นและแผ่นดินก็อยู่ที่นั่น
‎ข้าย่อมต้องไล่ล่าตั๋งโต๊ะ ‎และช่วยฝ่าบาท
‎ราชวงศ์ฮั่นตกอยู่ในสภาพนี้ ‎เพราะผู้คนไม่เป็นหนึ่งเดียว
‎แทนที่จะมีพันธมิตร ‎ข้าขอสร้างเส้นทางของตัวเองดีกว่า
‎ไป
‎- ไป ‎- ไป
‎(ไม่กี่ปีต่อมา)
‎(เล่า)
‎ไม่คิดว่าท่านจะมีกองทัพเล็กๆ ‎เป็นของตัวเองด้วย
‎เทียบกำลังพลแสนนายของท่านไม่ได้หรอก
‎ตอนนั้นข้ามีกำลังพลเพียง 5,000 นาย
‎แม่ทัพโจ มาที่นี่ด้วยเหตุใด
‎ข้าอยากมาดื่มรำลึกความหลังกับท่าน
‎ตั๋งโต๊ะหนีออกจากลกเอี๋ยง
‎ใต้หล้ามองสิบแปดขุนศึกเป็นวีรบุรุษ
‎ในสายตาข้า พวกเขาไร้ประโยชน์สิ้นดี
‎ท่านคิดว่า
‎คนแบบไหนควรถูกเรียกว่าวีรบุรุษ
‎อ้วนเสี้ยวหรือ
‎อ้วนเสี้ยวรู้แต่แรก ‎ว่าไม่ช้าก็เร็วราชวงศ์ฮั่นจะล่มสลาย
‎มีเพียงคนเขลาที่คิดช่วยราชวงศ์ฮั่น
‎เขาจึงไม่ช่วยเหลือหรือฉกฉวยอะไร
‎ทำเพียงเก็บแรงไว้ ‎และประเมินสถานการณ์
‎ไม่นับเป็นวีรบุรุษ
‎เช่นนั้นเป็นซุนเกี๋ยน ‎ที่สู้ร่วมกับทหารกล้าของเขาน่ะหรือ
‎เขานำตราประทับของจักรพรรดิ ‎กลับกังตั๋ง
‎- วางแผนจะยึดครองแผ่นดิน ‎- รายงาน
‎ยินดีด้วย ท่านพ่อ
‎- ยินดีด้วย นายท่าน ‎- ยินดีด้วย นายท่าน
‎น่าเสียดาย
‎ผู้ครอบครองตราประทับของจักรพรรดิ ‎ย่อมตกเป็นเป้าหมายของพวกกระหายอำนาจ
‎ข้าว่าเขายังไม่ฉลาดพอ
‎สิบแปดขุนศึกที่ต้องการกำจัดตั๋งโต๊ะ
‎ล้วนแยกย้ายไปขยายอำนาจของตัวเอง
‎ทุกคนจับตามองช่วงเวลาโกลาหล ‎และหวังจะได้ประโยชน์จากมัน
‎ไม่เพียงเท่านั้นหรอก
‎เมื่อแผ่นดินล่มสลายไม่เป็นปึกแผ่น
‎ไม่ว่าใครก็อยากได้ชิ้นใหญ่ที่สุด
‎หวังว่าราชวงศ์ฮั่นจะผ่านมันไปได้
‎และฟื้นคืนความรุ่งโรจน์
‎หลังเกิดเรื่องมากมาย ‎ราชวงศ์ฮั่นก็เหลือแค่ชื่อ
‎บัดนี้เราเข้าสู่ยุคศักดินา ‎ที่แสนวุ่นวายแล้ว
‎ท่านคิดว่า ‎มีใครอีกที่เรียกได้ว่าเป็นวีรบุรุษ
‎ข้าคิดไม่ออกแล้วจริงๆ
‎วีรบุรุษต้องมีความทะเยอทะยานแรงกล้า ‎และเจตนาที่ดี
‎ต้องมีจิตใจสูงส่ง ‎และสติปัญญาเฉียบแหลม
‎ในมุมมองของข้า
‎มีเพียงท่าน
‎และข้าเท่านั้น
‎ที่เป็นยอดคน
‎ตัวเป็นขุนนางราชวงศ์ฮั่น
‎ท่านปรารถนาจะครองบัลลังก์ได้อย่างไร
‎เลิกเสแสร้งได้แล้ว
‎ท่านเองก็ปรารถนาไม่ใช่หรือ
‎แท้จริงแล้ว
‎เราก็เหมือนกันนั่นแหละ
‎ข้าเพียงช่วยราชวงศ์ฮั่น
‎ไม่เหมือนพวกท่าน
‎รู้ไหมว่าจุดแข็งสองอย่าง ‎ของท่านคืออะไร
‎หนึ่งคือภักดี
‎สอง
‎คือสีหน้านิ่งขรึมของท่าน
‎ในยามที่ท่านโกหก
‎หวังว่าวันหน้า
‎เราจะยังเป็นสหายต่อกัน
‎ตราบใดที่ท่านภักดีต่อราชวงศ์ฮั่น
‎ก็ถือเป็นสหายของเราตลอดไป
‎ต้องพิชิตโลก จึงจะได้โลกที่สงบสุข
‎ไป
‎(แล้วเรื่องราว ‎ของยุคสามก๊กก็เริ่มต้นขึ้น)
‎(ไดนาสตี้วอริเออร์ได้รับลิขสิทธิ์ ‎จากโคเอเทคโม)
‎(สร้างจากผลงานเกมชุดของโคเอเทคโม ‎ที่พัฒนาโดยทีมโอเมกาฟอร์ซ)
‎คำบรรยายโดย: ฐิตา วีระมนทนาศักดิ์